lv de lv en lv en sl en es en en tr es es nl lv lv lv lv sv lv lv lv sv lv sv lv sv lv lv lv sv lv lv lv sv lv lv lv en en es es tr en es en ne en lv pt en io en en lv lv en lv en lv pt lv en lv en en en en en en fa en en
Pērļu medības n.01 – EVITA ROZENTALE
digitālais saturs | sociālie mediji | copywriting
29. oktobris, 20143. maijs, 2021 evitarozentale
Mana pirmā pērļu medību vieta bija “ģimenes hiperveikals” Prisma Dominā. Tā ir vieta, kur nereti veicu ikdienas pārtikas iepirkumus, bet reti esmu pētījusi citu preču piedāvājumu. Velti! Biju patīkami pārsteigta par dažādām precēm, kuras šķita gaumīgas un iederētos manā pirmajā “pērļu medību” sērijas rakstā.
1. Stikla laterna ar svecēm
Man pašai ļoti patīk sveces. Manuprāt tās piedod telpai (un arī ārtelpām) īpašu noskaņu, ko nevar panākt citādākā veidā. Sveču un svečturu izmantošana interjerā nav nekāds jaunums. Jāsaka gan, ka jāprot arī tās izmantot pareizā veidā, lai efekts nebūtu pretējs. Vērtīga izvēle ir sveču laterna, kas, ne tikai lieliski papildina interjeru, bet arī palīdz izvairīties no ugunsbriesmām.
Interesantas stikla laternas atradu arī Prismā. Šādas laternas vislabāk izskatīsies tieši ārtelpās – dārzā vai pagalmā, kā interesants akcents dārza ballītēm vasarā. Kāpēc gan garlaicīgās, odu atvairīšanai paredzētās sveces neieskaut šādā krāsainā traukā? Tāpat to varēs izmantot kā vāzi ziedu kompozīcijai, vai pat trauku ogu lasīšanai.
2. Dekoratīvie grozi ar bantītēm
Arvien populārāka lieta gan no kārtības viedokļa, gan dizaina viedokļa kļuvuši dekoratīvie grozi un kastes. Tie noder gan pedantiskajām saimniecēm, kurām visu vajag salikt “pa plauktiņiem”, gan tieši pretēji – radošās nekārtības mīlētājām (kā man 🙂 ), kam vajag paslēpt visādus sīkumus, kad nāk ciemiņi. Tās var izmantot gan garderobē, gan viesistabā, gan pieliekamajā.
Prismā ir plašs dažādu grozu un kastīšu piedāvājums, bet man īpaši iepatikās šīs – ar bantītēm. Uzreiz iedomājos tādus viesistabas skapī, melnbaltā interjerā. Melnās bantītes piešķir groziņiem fifīgāku izskatu un tās nemaz neizskatās meitenīgi. Labs kompromiss!
3. Virtuves cimds un paliktnis
Kuram gan virtuvē nav savs cimds karsto pannu un katlu cilāšanai? Domāju, ka gandrīz katram. Šie cimdi un paliktņi var kalpot kā interesants akcents virtuves interjerā. Lai atdzīvinātu vienmuļos toņus un “atšķaidītu” pārlieku košos.
Prismā virtuves cimdiem un paliktņiem ir plašs klāsts. Šī Somijas zīmola preces, domājams, citos veikalos nemaz neatradīsiet. Es savā virtuvē gribētu šādu, tumši zaļu komplektiņu. Gaišais ziedu raksts to labi papildina. Šāds komplekts būs piemērots klasiskām virtuvēm ar koka elementiem, saimniecēm, kam patīk bagātīgi izrotāt savas telpas.
4. Dažādu krāsu paklājiņi
Es nevaru iedomāties savu dzīvesvietu bez paklājiem. Tie man ir gan priekšnamā, gan vannasistabā, gan guļamistabā, gan garderobē. Laikam tāpēc, ka patīk, kad kājas siltumā 🙂 Paklājs ir lielisks veids, kā atdzīvināt interjeru un ar paklāja nomaiņu vien var iegūt pavisam jaunu noskaņu telpā.
Ja Tavas istabas (priekšistabas, vannasistabas, virtuves vai garderobes) sienas ir gaišā krāsā, lielisks papildinājums interjeram būs šāds paklājiņš – tavā mīļākajā krāsā. Tie šķiet vienkrāsaini, bet nedaudz nekārtīgā faktūra nepadarīs to par krāsu pleķi istabas vidū. Manuprāt laba doma!
Gaismas lampiņu izmantošana tikai eglīšu rotāšanai Ziemassvētku laikā ir garlaicīga! Arvien vairāk tās izmanto interjerā un ne tikai svētkos. Ar tām veido dažādus dekoratīvus elementus, rada romantisku noskaņu guļamistabā vai izmantot kā papildus gaismas elementu viesistabā.
Prismā uzdūros šādām interesantām lampiņām. Tās iekrita man acīs, jo nemaz neatgādināja klasiskās lampiņas un tās labi izskatītos tāpat vien, ieliktas lielākā stikla traukā – kā mazas, baltas konfektes – redz ideja jaunai lampai viesistabā vai guļamistabā!
Lūk, ar to arī noslēdzas atskaite par pirmajām “medībām”! Skaidrs ir viens – šajā veikalā es noteikti vēl atgriezīšos!
Pērles skati arī uz manas Pinterest tāfeles!
Dzīvesstila blogere. Sieva un mamma. Audzinu divus bērniņus, no kuriem viens ir ar īpašām vajadzībām. Rakstu par sevi, savām sajūtām un par lietām, kas skaistas, vērtīgas un garšīgas... View all posts by evitarozentale
Previous Vistas zupa dvēselei
Next Stāsts par pasākumiem nr. 2 – Dzimšanas diena
Pērļu medības n.02 | evita rozentale saka:
6. novembris, 2014 17:05
[…] iepriekšējā pērļu medību rakstā stāstīju par svecēm un laternām. Turpinot iepriekš minēto, nespēju paiet garām šīm […]
Leave a Reply Cancel reply